b'\n_START_ARTICLE_\nVestlands-Posten\n_START_PARAGRAPH_\nVestlands-Posten (eller Vestlandsposten) var en avis som ble utgitt i Stavanger fra 1878 til 1916._NEWLINE_Vestlands-Posten ble grunnlagt av venstremannen, presten og lekmannsh\xc3\xb8vdingen Lars Oftedal og kom ut tre ganger i uka. Hartvig Halvorsen var den f\xc3\xb8rste redakt\xc3\xb8ren i avisa. Vestlands-Posten ekspanderte raskt og var trolig den avisa utenfor hovedstaden som hadde flest lesere i 1880-\xc3\xa5rene. Vestlands-Posten ble et innflytelsesrikt organ for en moderat venstrepolitikk og \xc2\xabBonde-Venstre\xc2\xbb.'